**भारत सरकार**

मानव संसाधन विकास मंत्रालय

उच्‍चतर शिक्षा विभाग

**राज्‍य सभा**

अतारांकित प्रश्‍न संख्‍या: 55

उत्‍तर देने की तारीख : 24.11. 2014

**शिक्षा के लिए बजट आवंटन में विभिन्नता**

**55. श्री प्रभात झाः**

क्या मानव संसाधन विकास मंत्री यह बताने की कृपा करेंगे किः

(क) क्या देश के अलग-अलग राज्यों में शिक्षा के लिए आवंटित बजट में काफी विभिन्नता है;

(ख) यदि हां, तो तत्संबंधी ब्यौरा क्या है;

(ग) क्या बजट संबंधी एकरूपता के अभाव के कारण सबके लिए शिक्षा के कार्य की दिशा में सभी राज्यों में एकरूप गति नहीं है; और

(घ) यदि हां, तो तत्संबंधी ब्यौरा क्या है और क्या केन्द्रीय सरकार शिक्षा में पिछड़ रहे राज्यों को सुझाव देने पर विचार कर रही है?

**उत्तर**

**मानव संसाधन विकास राज्‍यमंत्री**

**(प्रो. (डॉ.) राम शंकर कठेरिया)**

(क) और (ख): राज्‍य परियोजना/योजना-वार मांगें प्रस्‍तुत करते हैं जिन्‍हें उपयुक्‍त मूल्‍यांकन के पश्‍चात अनुमोदित किया जाता है। मौजूदा नियमों के अनुसार पहले जारी की गई धनराशि के उपयोगिता प्रमाण-पत्रों की प्राप्ति के पश्‍चात धनराशि जारी की जाती है। मानव संसाधन विकास मंत्रालय द्वारा विभिन्‍न केन्‍द्र प्रायोजित योजनाओं (सीएसएस) के लिए वर्ष 2012-13 के दौरान जारी की गई धनराशि का विवरण संलग्‍नक पर दिया गया है।

(ग) और (घ): प्रारंभिक शिक्षा के सर्वसुलभीकरण के लिए बनाया गया सरकार का अग्रणी कार्यक्रम सर्व शिक्षा अभियान सभी राज्‍यों में सफलतापूर्वक चल रहा है। योजनाओं के कार्यान्‍वयन से संबंधित विभिन्‍न मामलों पर राज्‍यों के साथ बैठकों/सम्‍मेलनों में समय-समय पर चर्चा की जाती है।

\*\*\*\*\*